als_Latn dik_Latn sag_Latn
Asport- Sergio Ramos ka nisur një tjetër polemikë në adresë të Hose Murinjos, pasi nuk i ka pëlqyer fakti që ky i fundit e ka kritikuar publikisht duke e cilësuar fajtor për golin e pësuar në ndeshjen kundër Manchester Junaitid në Champions Ligë.
Pavarësisht se mbrojtësi e pranoi vetë pas ndeshjes që kishte gabuar, atij nuk i pëlqeu fakti që kjo kritikë u bë edhe para shtypit nga ana e trajnerit. “Stili im dhe edukata nuk më lejojnë që të tregoj me gisht një shok timin. Cdokush është i lirë të tregojë opinionin e vet, si trajneri, ashtu edhe lojtarët. Por tani duhet të qëndrojmë të bashkuar”, ishte kritika e tij, duke i kujtuar Murinjos se me veprimet e tij nuk bënte asgjë tjetër vecse krijonte përcarje brenda dhomave të zhveshjes së skuadrës.
Më pas, ai polemizoi edhe rreth vendimit të gjyqtarit Paradas Romero, i cili e largoi me karton të kuq në ndeshjen e mbrëmshme duke i dhënë dy kartonë të verdhë brenda 44 sekondash. “Është shumë e thjeshtë të përjashtosh Sergio Ramos. Futbolli spanjoll meriton një arbitrim më të mirë. Këtë duhet ta mendojnë mirë disa persona. Nuk mund të lihet kështu një ekip me 10 lojtarë. Kjo është shqetësuese. Në Europianë dhe Botërorë ka mënyrë tjetër arbitrimi”, është shprehur futbollisti i kombëtares spanjolle.
You must be logged in to post a comment Login
als_Latn als_Latn als_Latn eng_Latn